User:Emilieravnhansen/sandbox

= Sawa Organisation =

Sawa er en palæstinensisk nonprofit civilsamfundsorganisation grundlagt i 1998 af en gruppe kvindelige frivillige, som beskæftigede sig med kvinderettigheder.

Organisationen arbejder mod at bekæmpe alle former for vold mod kvinder og børn, og for at promovere ligestilling i det palæstinensiske samfund. Sawas vision er at "vi tilstræber at være den førende organisation som arbejder mod voldskulturen og istedet frem er en freds- og sikkerhedskultur, der tjener menneskelig og samfundsudvikling for at opnå et demokratisk samfund baseret på principper som ligestilling, social retfærdighed og menneskerettigheder."

SAWA arbejder mod disse mål ved at gøre brug af flere grundlæggende metoder. Grundigt uddannede volontører og ansatte arbejder i Sawas 121 Helpline Call Center, en telefonlinje der er gratis for alle der ringer. Hos Sawas nødlinje kan man få vejledning, rådgivning og støtte samt medicinal og juridisk vejledning hvis nødvendigt. De, der har behov for Sawas hjælp har også mulighed for at kontakte vejledere via e-mail.

Udover det primære callcenter har sawa også en Mobile Clinic som giver de ansatte muligheden for at udføre workshops, afholde informative foredrag og fralære selvhjælp i forskellige dele af landet, specielt afsidesliggende områder hvor folket ikke selv har mulighed for at bevæge sig frit. Sawa yder også træning og teknisk assistance inden for lovgivning og rethåndshævelse, til skolepersonale og andre områder inden for vold i hjemmet og overgreb.

En særlig nødlinje for børn blev etableret af Sawa og blev tilgængelig til brug i 2005. Denne nødlinje går under navnet Palestinian Child Protection Helpline og er en del af det internationale netværk af børnehjælpelinjer (Child Helpline International). Sawa har også publiceret bøger og materiale med det formål at uddanne og skabe opmærksomhed omkring fysisk, psykisk og sexuel vold og andre overgreb. Disse anstrengelser Sawa har gjort sig, på at nå ud til folk i afsidesliggende områder har spillet en stor rolle hos ofrene af belejringen i Gaza i 2008/09. Under Gaza-belejringen blev der åbnet en nødlinje for traumatiserede børn og forældre i Gaza. Der var dagligt mellem 200 og 250 indgående opkald på Sawas nødhjælpslinje.

Sawa er også meget aktiv i bekæmpelsen af menneskehandel og prostitution af palæstinensiske kvinder og piger. Sawa har skrevet en omfattende rapport om dette problem ved navn "Trafficking and Forced Prostitution of Palestinian Women and Girls: Forms of Modern Day Slavery"

Sawas nødlinje
Sawa har flere programmer til bekæmpelse af kønsbaseret vold. Kerneprogrammet er den nødlinje, der opererer i alle palæstinensiske områder. De der ønsker at komme i kontakt med rådgiverne på nødlinjen kan opnå dette på flere måder.

Telefonrådgivning
121 (Vestbredden og Gaza) eller 1-800-500-121 (Østjerusalem) er gratis st ringe til og sammenføjer den opsøgende til en af sawas rådgivere, som har base enten i Ramallah eller Jerusalem. Nødlinjen yder støtte og assistance, primært social og psykologisk rådgivning til kvinder, børn og mænd, der har været udsat for forskellige former for vold og overgreb. Nødlinjen er åben fra 9-24 hver dag.

Chatrådgivning
Sawa har en Facebookside dedikeret til chatrådgivning. Denne side yder et chatrådgivningsprogram så det er muligt at kommunikere uden at tale i telefon. Dette benyttes oftest af folk der bor uden for det besatte palæstinensiske territorie. Chatten er åben mandag til fredag fra 9.00-17.00

Ansigt til ansigt
Sawa yder social og psykologisk rådgivning for folk i alle aldersgrupper for at overkomme krise og problemer inden for områder som familie, skole, arbejde med mere. Centeret drives af et hold specialiseret inden for social og psykologisk rådgivning og giver fortrolige, private sessioner. Sessionerne afholdes ved forespørgsel fra den, der ringer op, gennem et af de ovenstående medier.

Historie
I august i 1998 samledes en gruppe af otte uddannede frivillige fra Jerusalem Rape Crisis Centre (JRCC) (Jerusalem voldtægts krisecenter) sig og begyndte at arbejde på en nødlinje for arabiske kvinder. Nødlinjen havde til formål at “give et omfattende svar på de lokale kvinders lidelser, der havde været udsat for traumer i form af vold”. Kort tid efter nødlinjens opstart blev det besluttet - i samvær med JRCC - at etablere en selvstændigt administreret organisation i Palæstina.

I mange år havde nødlinjen hovedkontor i JRCCs kontorer, men den første mulighed for fondsfinansiering fra Europa kommisionen viste sig i 2002 og i april 2003 havde organisationen lejet deres eget kontor. Sawa udførte et træningsforløb hvert år målrettet 15 kvindelige deltagere. Dette træningsforløb varede 3 måneder (56 timer) og efter færdiggørelsen af træningsforløbet blev de frivillige medlemmer af Sawas Frivillige Forum. I 2004 bemærkede man manglen og behovet for en nødlinje tilegnet børn og børns beskyttelse (Child Protection Helpline), og denne blev realiseret. Denne børnetelefon blev en del af den internationale Child Helpline (Child Helpline International) i 2005 og det internationale netværk af BørneTelefoner i 143 lande.

Under Gazakrigen i 2008 udvidede Sawa deres nødlinje til at være en døgntelefon og var derfor åben 24 timer i døgnet, 7 dage om ugen. Det samme gjorde Sawa under de israelske overtrædelser i 2010.

Fra 2009 til 2011 undergik Sawa enorm teknologisk fremgang. Sawa tilføjede et IP-system, som muliggjorde modtagelsen af flere opkald og dokumentationen af disse. Dette muliggjorde også udviklingen af en elektronisk database (Caller Information Database). Denne database indholdt en statistisk rapport funktion, der kunne bruges til at finde og målrette nye problemer i samfundet. Sawa vandt Arab Gulf Fund for UN Development i 2010 for deres teknologiske udvikling.

I 2010 blev Sawas træningsprogram for ansatte og frivillige udvidet fra 80 timer til 110 timer. De yderligere 30 timers træning bestod af praktisk træning, lytte til andre rådgivere og diskutere de forskellige tilgange til et opkald. I 2014 renoverede Sawa deres faciliteter og installerede et system bygget på solenergi og en generator, hvilket gjorde det muligt for organisationen at holde nødlinjen kørende i situationer med strømafbrydelser.

Programmer
Sawas hovedfokuspunkt er at bekæmpe vold rettet mod kvinder og børn, som det ligeså fremgår på deres hjemmeside. Derudover driver organisationen forskellige programmer til formål for bekæmpelse af andre problemer i det palæstinensiske samfund.

Nødlinje
Nødlinjen er kernen i Sawas arbejde. Nødlinjen er åben hver dag fra 9-24. Rådgiverne er frivillige der har gennemgået 220 timers praktisk arbejde og 110 timers teoretisk arbejde. Nødlinjen er gratis og understøttet af telefonselskabet PalTel. Nødlinjen tilbyder rådgivning på telefon, chat, e-mail og ansigt til ansigt.

Uddannelsesprogrammer
Sawa arrangerer mange forskellige workshops som varer mellem 1 til 3 måneder. Disse workshops handler hovedsageligt om vold og chikane og benytter sig af dialog som den primære tilgang. Nogle workshops omfatter sport og aktiviteter for at øge viden omkring sund fysik. Sawa afholder også workshops som er mere målrettet børn. Disse workshops indeholder puppet show og diskussioner som inddrager børnene. Disse puppet shows bruges ofte til indirekte at få vendt problematikker såsom seksuelle overgreb på børn. Sawa uddanner også professionelle såsom politimænd, anklagemyndigheder, læger og sygeplejersker og det palæstinensiske politis familiebeskyttelsesenhed. De bliver uddannet i at håndtere ofre af vold, hvordan man skal håndtere gerningsmanden og interventionsplanerne.

Nye projekter
Den 11. Maj 2018 blev et samarbejde etableret mellem “The Smile of the Child” (CHI medlem fra Grækenland) og Sawa. Siden 2015 har Grækenland haft en stor tilstrøm af flygtninge, hovedsageligt fra Syrien og andre arabiske lande. Med dette samarbejde vil “The Smile of the Child” omstille deres Helpline til Sawa hver gang de modtager et opkald fra en arabisk talende. På denne måde vil der ikke gå noget tabt under oversættelsen fra et sprog til et andet. Indtil nu har det fungeret således, at en tolk har været tilstedeværende under disse ingående opkald, og han har oversat til socialrådgiveren – ved denne arbejdsform misser socialrådgiveren indsigt i situationen, da følelser, vendinger og toneleje glippes.

I 2018 er Sawa blevet en af Facebooks pålidelige partnere, som den første og eneste partner i Mellemøsten. Sawa skal med dette partnerskab hjælpe med at bekæmpe chikane på de sociale medier. Som en af Facebooks pålidelige partnere er sawa altid i direkte kontakt med Facebooks repræsentanter og bliver der anmeldt indhold på de sociale medier vil hændelsen blive løst inden for 48 timer.

Links

 * www.sawa.ps/en


 * Sawa Organization Facebook